26. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. 101/1144 της 17 Ιουλ./12 Αυγ. 1998 (ΦΕΚ Α΄ 831) Αύξηση μηνιαίου βοηθήματος του Ταμείου Επικουρικής Ασφαλίσεως Προσωπικού Οργανισμών Κοινωνικής Ασφαλίσεως (ΤΕΑΠΟΚΑ). 1.Τα καταβαλλόμενα, από το Ταμείο Επικουρικής Ασφάλισης Προσωπικού Οργανισμών Κοινωνικής Ασφάλισης (ΤΕΑΠΟΚΑ), μηνιαία βοηθήματα στους συνταξιούχους αυτού των οποίων το συνταξιοδοτικό δικαίωμα εμπίπτει μέχρι την 31.12.1997 αυξάνονται από 1.1.1998, ως ακολούθως: α)Κατά ποσοστό 0,2% επί του ποσού αυτών όπως έχει διαμορφωθεί την 31η Δεκεμβρίου 1997, ως διορθωτικό ποσό. β)Κατά ποσοστό 3,5% από 1.1.1998, επί του ποσού αυτών όπως θα διαμορφωθεί μετά την αύξηση της προηγούμενης περίπτωσης. 2.Το ανώτατο καταβαλλόμενο όριο μηνιαίου βοηθήματος, όπως αυτό έχει διαμορφωθεί με την αριθμ. 101/1992/19.12.1997 Υπουργική Απόφαση (Β΄ 1190) καθορίζεται από 1.1.1998 σε 100.000 δρχ. 